25/04/2017 | Administración LocalMunicipal
Touro
Anuncio definitivo modificación Ordenanza da venda ambulante

Transcorrendo o prazo legal de exposición ao público da aprobación da ordenanza de venda ambulante, sen que se presentasen reclamacións, publícase aos efectos legais correspondentes, a ordenanza definitiva e o acordo da aprobación. Na sesión do Pleno celebrada o día 20 de febreiro de 2017, adoptouse o seguinte acordo: Dáse conta do informe favorable da Comisión de Obras e Servizos en relación coa modificación da ordenanza de venda ambulante co obxecto de introducir unha modificación na mesma na que se reflicta a prohibición da mencionada venda no núcleo de Fonte Díaz, cando o posto de venda (en calquera das súas modalidades: instalacións desmontables, camións, vehículos, etc) se sitúa a menos de 50 metros dun establecemento convencional autorizado coa mesma finalidade comercial dentro do núcleo de Fonte Díaz, excluíndo desta prohibición a feira tradicional que se ven celebrando os días 5 de cada mes. Vistos os antecedentes, o Pleno, por unanimidade, acorda: Primeiro.- A modificación da ordenanza de venda ambulante nos termos expostos na proposta quedando redactada a mesma nos seguintes termos: CAPÍTULO I.- DISPOSICIÓNS XERAIS A presente ordenanza ten por obxecto o establecemento dos requisitos, condicións e termos xerais que deben cumprirse para o exercicio da venda fóra dun establecemento comercial, na vía pública, en terreos edificables ou en espazos abertos co emprego de instalacións desmontables e transportables en todo o termo municipal. Ordenanza que está en conformidade co disposto na Lei 7/1985, do 2 de abril, reguladora das bases de réxime local; no Real decreto lexislativo 781/1986, do 18 de abril (texto refundido das disposicións legais vixentes en materia de réxime local); no Regulamento de bens das entidades locais (Real decreto 1372/1986, do 13 de xuño), artigo 74 e seguintes. E na Lei 10/1988, do 20 de xullo, de ordenación do comercio interior de Galicia; así como no Decreto 1941/2001, do 26 de xullo, de ordenación na venda ambulante. Queda prohibido en todo o Concello de Touro a venda ambulante que non se axuste ó contido da presente ordenanza. O Concello establecerá zonas urbanas para o exercicio da venda na vía pública e espazos abertos; fóra destas zonas e espazos non estará autorizada a venda. Considérase venda ambulante: A realizada por comerciante fóra dun establecemento comercial permanente, de forma habitual, ocasional, periódica ou continuada, nos lugares autorizados, en instalacións desmontables ou transportables. Só poderá levarse a cabo en mercados periódicos ou ocasionais ou en postos instalados na vía pública desmontables ou en vehículos. Só poderá levarse a cabo baixo as seguintes modalidades: - Venda ambulante en mercados periódicos, mercados situados en poboacións, en espazos determinados e con periodicidade establecida. - Venda ambulante en postos instalados na vía pública previamente autorizados. - Venda ambulante en mercados ocasionais realizados con motivo de feiras, festas ou acontecementos populares. - Venda ambulante mediante camións ou vehículos tenda, autorizada en zonas ou lugares determinados. A práctica de venda ambulante requirirá autorización expresa do Concello; quedando exceptuada a venda de produtos alimenticios prohibidos conforme á normativa xeral en vigor. CAPÍTULO II.-PROCEDEMENTO Artigo 6.- O alcalde será competente para autorizar a venda en calquera das modalidades previstas nesta ordenanza e poderá delegar a competencia na Comisión de Goberno. Poderán optar á concesión das licencia que se regulan nesta ordenanza, tódalas e tódolos españois e estranxeiros, maiores de idade, que teñan plena capacidade xurídica e de obrar conforme coa lexislación mercantil e co establecido na Lei 10/1988, do 20 de xullo, de ordenación do comercio interior de Galicia.1.-A solicitude para o exercicio da actividade deberá ser presentada pola persoa interesada ou o seu representante legal, mediante instancia dirixida ó ilustrísimo señor alcalde, no Rexistro Xeral do Concello, na que se fará constar os seguintes datos: - Nome e apelidos, enderezo e número do DNI ou do pasaporte da persoa interesada e do/a representante, se o houber. - Localización entre os lugares autorizados, no que se pretende desenvolver a actividade. - Mercadorías que se vaian expender. - Tempo polo que se solicita a autorización. - Metros cadrados de ocupación que se solicitan.2.-Achegarase xunto coa solicitude: - Fotocopia do DNI ou pasaporte. - Xustificante de estar inscrito /a como traballador/a autónomo/a na Seguridade Social e estar ó corrente do pagamento das cotizacións correspondentes. - Xustificante de estar inscrito/a no imposto de actividades económicas e de estar ó día no pagamento. - Xustificantes relativos a que reúne tódolos requisitos esixidos pola normativa reguladora dos produtos obxecto da venda e non realizar actividade con produtos prohibidos. - Declaración expresa na que o/a solicitante manifeste coñecer as normas ás que debe de axustarse a súa actividade e o seu compromiso de observalas. - Declaración xurada de non estar incurso/a en ningún dos casos de incapacidade ou incompatibilidade establecidos pola lei para o exercicio do comercio, así como de carecer de calquera outra actividade lucrativa. - Xustificante de estar inscrito no Rexistro de comerciantes ambulantes de Galicia. - Xustificante de estar debidamente identificado como comerciante ambulante segundo establecido no Decreto 194/2001. Os cidadáns que no pertencen á Unión Europea deberán acreditar, antes de serlles entregada autorización para o exercicio da actividade, posuír o correspondente permiso de traballo por conta propia (permiso que expedirá a Delegación de Traballo e de residencia de acordo coa lexislación vixente. As autorizacións referidas no parágrafo anterior quedará anuladas e sen efecto ó sérenlles revogados os seus permisos de residencia ou traballo. As licencias serán persoais e intransferibles. Os seus titulares serán exclusivamente persoas físicas e serán concedidas por un prazo determinado que en caso ningún excederá de un ano. A autorización habilitará, no seu caso, ó cónxuxe do titular é descendentes directos maiores de 13 anos e as persoas vinculadas con el por contrato laboral. Se o/a titular interrompe a actividade e ocupación para a que estea autorizado/a por un tercio do período da súa vixencia, producirase automaticamente a súa caducidade. Nas autorizacións expresarase: - Nome e apelidos do vendedor ou vendedora e determinación do número de persoas habilitadas para a venda baixo a dependencia do titular. - DNI ou pasaporte. - Enderezo. - Modalidade de venda autorizada. - Mercadorías que se vaian expender. - Localización e horario. - Número de metros cadrados do posto. - Prazo de vixencia. - Referencia á obriga de coñecer e cumprir a normativa xeral de ordenación do comercio, a disciplina de mercado e a protección do consumidor. As licencias entregaranse logo da comprobación dos requisitos expresados no artigo 8 desta ordenanza. En ningún caso poderán situarse os postos en accesos a edificios de uso público, establecementos comerciais ou industriais nin diante dos seus escaparates ou exposición. Tampouco naqueles lugares nos que se dificulten tales accesos ou a circulación peonil. Exhibición de permisos: a autorización municipal ou xustificante do aboamento do imposto de actividades económicas exhibirase obrigatoriamente no respectivo posto de venda. A Administración municipal resérvase a facultade de exercer, por medio dos seus axentes, unha inspección periódica e constante para comprobar o cumprimento desta esixencia e o acatamento das restantes prescricións desta ordenanza. Expoñen así mesmo os datos os que se refire o artigo 11 do Decreto 194/2001. Non se poderá autorizar a venda daqueles produtos que a súa normativa reguladora así o prohiba. CAPÍTULO III.-OBRIGAS DOS TITULARES DAS LICENCIAS, INFRACCIÓNS E SANCIÓNS Son obrigas dos titulares das licencias: a) Estar inscrito no imposto de actividades económicas e ó corrente do pagamento das súas obrigas tributarias respecto da actividade que exercen. b) Pagar a taxa correspondente ó aproveitamento especial da vía pública dentro dos prazos establecidos no seu caso. c) Exercer a actividade ou vender exclusivamente os produtos ou xéneros para os que fosen autorizados. c) De utilizaren pesas ou medidas, telas debidamente contrastadas polo servicio correspondente da Delegación de Industria. e) Observar as normas sanitarias que establecen as disposición vixentes. f) Cumprir cantas obrigas impoñan as disposicións aplicables por razón da actividade que exerzan, especialmente en materia de disciplina de mercado e comercialización. g) Manter as instalacións, postos e demais elementos de venda, etc. nas debidas condicións de seguridade, hixiene, conservación e limpeza. Deberán, ó remate da xornada comercial, deixar limpos de residuos os espazos ocupados. h) Manter os lugares limpos de residuos e refugallos en todo momento, e reparar os desperfectos ocasionados na vía pública e instalacións tanto durante o aproveitamento coma ó remate deste. i) Exhibir o documento no que se outorga a licencia e os xustificantes do pagamento da taxa por aproveitamento especial da vía pública e aqueles outros establecidos nos apartados a) e d) deste artigo ós axentes da Policía Municipal e inspectores de rendas cando o requiran. l) O vendedor/a terá a obriga de mostrar a factura de compra dos produtos a requirimento das autoridades ou funcionarios municipais. ll) Cumprir as disposicións desta ordenanza. Prohíbese: - Producir ruídos, berros ou música. - Traspasar ou ceder a licencia, así como cambiar a localización das instalacións ou amplialas sen autorización municipal e estender as mercadorías fóra dos límites do posto. - O exercicio de calquera actividade ou comercio que contraviñese o establecido nesta ordenanza. O Concello vixiará o debido cumprimento por parte dos titulares das autorizacións, do preceptuado nestas e especialmente das esixencias e condicións hixiénico-sanitarias.1.- O incumprimento das normas establecidas na presente ordenanza e nas normas de aplicación, orixinará a incoación do corresponde procedemento sancionador. As faltas clasificaranse en leves, graves e moi graves.2.- Serán faltas leves: - Producir ruídos, berros ou música. - A falta de ornato ou limpeza das instalacións e da súa zona circundante.3.- Serán faltas graves: - A reiteración por dúas veces en faltas leves. - Non cumprir as normas de seguridade das instalacións e dos seus elementos. - A venda de produtos distintos dos autorizados. - A instalación de posto en lugar distinto do autorizado. - Non acreditar mediante factura ou autorización correspondente a procedencia da mercadoría. - A desobediencia a atender as normas de orde e indicacións da Policía Municipal.4.- Serán faltas moi graves: - A reiteración por dúas veces en faltas graves. - Incumprimento das obrigas establecidas nos apartados “a”, “d” e “f” do artigo 18 da presente ordenanza. - Incumprimento das disposicións sanitarias aplicables ás instalacións ou produtos que se vendan. - O exercicio da actividade por persoa distinta da autorizada. - A instalación de postos sen autorización. - Venda de produtos non autorizados. A tramitación dos expedientes sancionadores será realizada segundo o establecido na lexislación ó respecto; podendo impoñerse multas de ata 30,05 euros nas faltas leves, ata 90,15 euros nas graves e ata 150,25 euros nas moi graves, sen prexuízo de intervención doutra Administración pública ou autoridade que teña atribuída competencia na materia. ANEXO Tódolos días, mañá e tarde na totalidade do Concello, excepto no lugar de Fonte Díaz. No lugar de Fonte Díaz a venda ambulante, cando o posto de venda (en calquera das súas modalidades: instalacións desmontables, camións, vehículos, etc), deberá situarse e realizarse a máis de 50 metros dun establecemento comercial ou industrial autorizado coa mesma finalidade. Exceptúase desta prohibición a celebración da feira dos días 5 de cada mes. En tódolos casos a duración da autorización será polo ano natural. Poderá autorizarse, con cumprimento dos requisitos xerais, a venda ambulante con ocasión das feiras, festas ou acontecementos populares, nos días, lugares e horarios que na autorización se indiquen. A presente ordenanza, entrará en vigor logo da súa publicación no BOP.” Segundo.- Dar a súa aprobación inicial á modificación exposta. Terceiro.- Expoñer a ordenanza ao público durante o prazo de 30 días para a presentación de reclamacións e suxestións. Cuarto.- De non presentarse reclamacións ou suxestións, entenderase definitiva-mente adoptado o acordo ata ese momento provisional. Touro, 18 de abril de 2017. O Alcalde, Asdo.: Ignacio Codesido Barreiro.